CELEX: C2007/082/101
Language: et
Date: 2007-04-14 00:00:00
Title: Kohtuasi T-43/07 P: Neophytos Neophytou 14. veebruaril 2007 esitatud apellatsioonkaebus Euroopa Ühenduste Avaliku Teenistuse Kohtu 13. detsembri 2006 . aasta otsuse peale kohtuasjas F-22/05: Neophytou v . komisjon

14.4.2007   
            
            
               ET
            
            
               Euroopa Liidu Teataja
            
            
               C 82/48
            
         Neophytos Neophytou 14. veebruaril 2007 esitatud apellatsioonkaebus Euroopa Ühenduste Avaliku Teenistuse Kohtu 13. detsembri 2006. aasta otsuse peale kohtuasjas F-22/05: Neophytou v. komisjon
   (Kohtuasi T-43/07 P)
   (2007/C 82/101)
   Kohtumenetluse keel: inglise
   Pooled
   
      Apellant: Neophytos Neophytou (Itzig, Luxembourg) (esindaja: advokaat S. A. Pappas)
   
      Teised pooled: Euroopa Ühenduste Komisjon
   Hageja nõuded
   
               —
            
            
               Tühistada edasikaevatud kohtuotsus ja sellest tulenevalt ka ametisse nimetava asutuse vaidlustatud otsus;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Apellatsioonkaebuses palub apellant tühistada Avaliku Teenistuse Kohtu järeldused kohtuasjas F-22/05, milles leiti esiteks, et kohtuistungil esitatud apellandi märkused on vastuvõetamatud ning teiseks, et mittediskrimineerimise põhimõtet ei ole rikutud.
   Oma esimese väite toetuseks märgib apellant, et tema argument konkursikomisjoni koosseisu kohta oleks pidanud olema vastuvõetav, kuna hageja sõnul tugines see uutel asjaoludel, mis ilmnesid alles suulise menetluse käigus. Viimane väidab lisaks, et selle organi ebaseaduslik koosseis on pädevuse küsimus ning seda oleks pidanud uurima ex officio. Seetõttu väidab apellant, et teda poleks pidanud selle uue asjaolu esitamisel takistatama.
   Apellant väidab veel, et see kaebus on otseselt seotud teise väitega, mis puudutab mittediskrimineerimise põhimõtte rikkumist konkursikomisjoni ebaseadusliku koosseisu tõttu. Sellel alusel väidab apellant, et Avaliku Teenistuse Kohus ei ole eelmainitud põhimõtet õigesti rakendanud või vähemalt ei ole asjaomase koosseisu üksikasju piisavalt põhjendanud, mõistmata samas ka tema nõudeid ning jättes mitmetele neist vastamata.